- Hvad er der galt? Hvad er der? - Jeg havde mareridt igen.
Skat, altså. Igen?
Det er en søndag nat i december, 1994.
Ron Rudin er plaget af mareridt, og han og hans kone prøver at sove.
Rudin var en fremgangsrig forretningsmand i Las Vegas.
Han havde noget af en personlighed og var lidt smart.
Han var bygherre og solgte huse.
Han var god for 10-11 millioner dollars.
Ron er altid præcis, men næste morgen kommer han ikke på arbejde.
Han er her ikke. Vi har en samtale om et kvarter.
- Altså... - Jeg ringer til politiet.
- Mener du det? - Ja, ellers slår han os ihjel.
De var meget bekymrede.
Hun var nærmest hysterisk og mente, at der var sket noget slemt.
- Hej. Vi er fra Vegas politi. - Sharon?
- Har du meldt nogen savnet? - Ja, vores chef, Ron Rudin.
- Hvor længe har han været væk? - I 48 timer.
- Han er her altid fra morgenstunden. - Ja, altid.
- Hvem har sidst set ham? - Hans kone, Margaret.
- Mrs Rudin? - Ja? Hvad kan jeg gøre for jer?
Vi er fra politiet. Er din mand forsvundet?
- Hvem har sagt det? - Hans ansatte, Peter og Sharon.
- Jeg vil ikke kalde det forsvundet. - Hvad vil du så kalde det?
En af min mands tidligere koner, Peggy-
- begik selvmord ved den her tid for mange år siden.
Lige siden har hendes sjæl hjemsøgt ham.
Peggy begik selvmord omkring juletid.
Ron forsvandt midt i december, så Margaret sagde-
- at det var en svær tid for Ron.
- Hvad mener du med "hjemsøgt"? - Hun...
Hun spøger i vores hus. Hun vil ikke lade Ron være i fred.
Han følte, at hendes ånd havde besat ham.
Hun havde ikke sagt det til nogen, for så havde Ron virket skør.
Han har en læge i Utah. Han er nok taget dertil.
- Hvilken slags læge? - En eksorcist. Han uddriver dæmoner.
- Hvad? - Ron vil have Peggys ånd væk.
Besættelse og eksorcisme... Hvem er Ron Rudin? Og hvor er han?
Svarene på det bliver en af de mest slibrige historier i Syndens by.
48 timer efter afhøringen er Ron stadig væk.
Hej, kom ind. Jeg har ikke hørt noget.
Ron er excentrisk, men det her ligner ham ikke.
- Har du ingen idé om, hvor han er? - Nej.
Vi skal vide alt. Hvad kan du fortælle om ham?
Ron er en rigtig mand. En ægte Vegas-cowboy.
Han er en fremgangsrig bygherre og god til penge.
Og han er en stor våbensamler, selv i den her by.
Ron er faktisk også våbenhandler.
Ron var mere end bare glad for våben. Han var næsten fanatisk-
- og hans hus lignede et våbenarsenal.
- Hvorfor er her så mange våben? - Han arbejder jo med ejendomme.
Rigtig mange betaler kontant-
- så Ron har som regel altid et par tusind dollar på sig.
Når der er optræk til ballade-
- og folk er bagud med huslejen, kan der ske ting og sager.
- Hvor længe har I været gift? - I syv år.
Hvor mødtes I?
Vi mødtes i kirken på Harmon Avenue.
- Vi havde meget til fælles. - Som hvad?
Vi har begge været gift fire gange. Femte gang var lykkens gang for os.
- Tager du Margaret til din ægtefælle? - Ja.
Margaret var velhavende og havde en meget blid fremtoning.
Hun havde været gift med adskillige rigmænd.
Du må kysse bruden.
Ron overøste hende med penge, og hun overøste ham med kærlighed.
Han hjalp mig med at opfylde en drøm om at få en antikvitetsbutik.
Han lånte hende 100.000 dollar til en antikvitetsbutik.
- Arbejder du der alene? - Min søster, Donna, hjælper mig.
- Var hun der sidste søndag? - Ja.
Hun knoklede døgnet rundt, for butikken snart skulle åbne.
Hun vidste ikke, hvornår han var forsvundet.
Da du vågnede mandag, var hans kuffert så væk?
- Toilettaske og personlige ting? - Nej.
Han og hans bil var væk. Ikke andet.
Jeg er så bekymret, for Ron har en hjertelidelse.
- Tænk, hvis han får et hjerteanfald. - Vi tjekker hospitalerne.
- Vi skal nok lede efter ham. - Tak.
- Gør det noget, vi ser os om? - Nej, værsgo.
Tak.
- Hold da op! - Jeg har ikke set så mange våben før.
Sikke et arsenal.
Han havde almindelige våben, håndvåben og maskinpistoler-
- som var svære at få fat på, men alle var lovlige.
Hans våbensamling var tre millioner dollar værd.
- Hvad er det? - Overvågningsrummet.
- Hvad bruger han det til? - Det ved jeg ikke.
Ron Rudin var nok excentrisk, men hans våbenforretning virker lovlig.
- Vi skal have et nyt foto af Ron. - Og hans nummerplade.
Ja. Her er et billede. Det kan I tage med.
Hans bil er en ny, sort Cadillac med nummerpladen RRR 1.
Det står for "Ron Rudin Realty". Og at han er nummer et.
Han var pertentlig med at holde sine biler rene.
Hvis der var et støvkorn på dem, vaskede han dem.
De spurgte, om Ron havde fjender, men det mente Margaret ikke.
Men Ron havde mange hemmeligheder, så måske havde han også fjender.
I må finde ham.
- Jeg føler mig fortabt uden ham. - Vi skal gøre vores bedste.
- Hav en god dag. - Tak.
- Hvad siger du til det? - Det er sært. Selv for Vegas.
Vi skal tjekke Margarets alibi med hendes søster.
- Hvad med de overvågningskameraer? - Hvorfor er han paranoid?
Han var meget privat og gik højt op i sikkerhed.
Han vidste, at mange var ude efter ham.
- Ekskonerne vil måske af med ham. - Det undersøger vi.
Han gik jo også altid med mange kontanter. Og så er der eksorcisten.
Vi får nok at se til.
Ron er en sammensat mand. Han blev hjemsøgt af sin tredje kone.
Byggematadoren, Ron Rudin, fra Vegas er forsvundet.
Hans kone, Margaret, har lige givet politiet en stribe ledetråde.
Betjentene indleder en efterforskning.
Politiet udsendte en efterlysning af ham.
De undersøgte også hans kreditkort.
Så lavede de et baggrundstjek, men fandt intet på Ron.
En Bruce Dewitt er kommet. Han vil tale om Ron Rudin.
Så får de deres første gennembrud.
- Hvad kan vi hjælpe med? - Ron er min ven. Vi var svirebrødre.
- Jeg ejer Casper's Cafe på the Strip. - Det er ved Harmon, ikke?
- Hvad kan du fortælle? - En var aldrig nok til Ron.
- En hvad? - Kvinde.
Han sagde, at Ron var en sjover. Han lå i med flere kvinder.
Han havde haft kærester i alle sine ægteskaber.
Det gjorde mig utilpas. Sådan ville jeg ikke leve.
- Hvor ved du det fra? - Han tog dem med på cafeen.
- Er alt i orden? - En flaske Cristal gør det bedre.
Hvem var hans seneste?
Bruce, det er Sue Johnston. Pas på, hun arbejder for skattevæsnet.
- Hyggeligt. - I lige måde.
Han så noget til en pige, som han havde en lidenskabelig affære med.
- Resten er op til jer. - Tak.
- Skal vi besøge Sue?
Vi kan bede hende om at komme på stationen.
Sue bliver meget bekymret, da hun får opkaldet fra politiet.
Du må ikke ryge herinde.
- Ved du, at Ron er væk? - Det har jeg hørt.
- Fra hvem? - Bruce DeWitt fra Casper's Cafe.
- Hvornår talte du sidst med Ron? - For ti dage siden.
- Hvor? - Er det vigtigt?
Hun er bange. Der var kommet et afpresningsbrev-
- som hun havde talt med Ron om for nylig.
Det blev sendt til min teenagesøn.
Heldigvis åbnede jeg det og læste det først.
- Har du vist det til Ron? - Ja, han har originalen.
Ved du, hvem der har sendt det?
- Hvor meget af det passer? - Nok.
Hun indrømmede affæren.
Hun holdt af ham. Det var ikke bare en affære, men et forhold.
Og Margaret vidste intet om det.
Vi var diskrete.
Hun vidste ikke, hvem det kom fra. Om det var afpresning.
Og hvorfor sender man det til hendes barn? Det var perverst.
Har du nogen idé om, hvem der vil skade Ron?
Alle de lejere, han har smidt ud.
Ron Rudin var nådesløs. Han købte boliger billigt og satte folk ud.
Hvis man betalte husleje for sent, røg man bare ud.
Han dukkede selv op og pakkede folks sager.
Jeg skal på arbejde igen.
Ron, der var barsk og elskede våben, ville næppe betale en afpresser.
Han ville finde ud af, hvem der stod bag og ordne det.
Mine advarselslamper blinker.
- Hvor meget? - Uafbrudt.
Det er en typisk dag for Ron.
Du får en advarsel. Politiet kommer den 10.
- Hvad? - Politiet kommer om ti dage.
Fjern dine ting inden.
Men lejeren flytter ikke ud. Han følger efter Ron.
- Jeg ved ikke med det CIA-halløj. - Det er løgn.
Du kunne da lide den. Du drak to flasker.
Han følger efter dem til et af hans huse, der er til salg...
Sikke et syn, der møder ham. Nu har han noget på Ron.
Først plager han hende.
- Hvad er der? - Nogen har sendt det til min søn.
Så afpresser han Ron.
Den, der har sendt det, er en død mand.
Ron kan huske alle, der har truet ham de sidste to uger.
Det fører os tilbage til vores lejer.
- Er det fra dig? - Hvad?
- Jeg spurgte, om det er fra dig. - Nej.
- Hvis det er, har vi et problem. - Kom ind.
Jeg er ved at pakke, for pokker. Du vil jo have mig ud.
- Ja. - Jeg har et tungt møbel inde bagved.
- Hjælp mig, så er jeg hurtigere ude. - Alt for at få dig ud.
Det er inde bagved. Helt inde bagved. Jeg henter lige sækkevognen.
Tak for hjælpen, nar.
Hvor kører han ham hen? Til ørkenen. Jeg tror, det foregik sådan.
Vi skal have en liste over de folk, Ron har sat ud for nylig.
Politiet håber, at Rons ansatte kan skaffe den liste.
- Det tager flere dage. - Hvor mange har han smidt ud?
Omkring fem om ugen.
Politiet kører til Margarets butik og mødes med hendes søster, Donna.
- Hvad lavede du sidste søndag? - Jeg var her sammen med Margaret.
Donna siger, de var sammen aftenen før, Ron forsvandt.
- Og næste morgen? - Jeg kom kl. 9.
- Hvad med Margaret? - Hun var her allerede.
Til sidst fortæller politiet offentligheden om Rons forsvinden.
Rons forretningspartnere og bestyrelsesmedlemmer-
- udlover en dusør på 25.000 for oplysninger.
Det afføder en storm af henvendelser til politiet.
Vi blev sendt på vildspor af og til.
Folk ringede i håb om at få dusøren.
Vi fik opkald fra små, snuskede moteller.
"Han var her sammen med en luder."
Betjentene har brug for bedre ledetråde og afhører Rons ekskoner.
- Hvornår var I gift? - For 19 år siden.
Vi blev skilt. Men vi forblev venner.
- Hvorfor blev I skilt? - Ron havde andre damer.
Det levede jeg med, men ikke hans drikkeri.
Caralynne og Ron havde et godt forhold.
De kom bedre ud af det, end da de var gift.
På Rons fødselsdag gav jeg ham et hvidguldsarmbånd-
- med hans navn i diamanter.
Det havde han altid på.
- Så kom tragedien. - Hvad mener du?
Hans næste kone, Peggy, skød sig selv. Ron blev aldrig sig selv igen.
- Blev han hjemsøgt af hende? - Hendes spøgelse?
Hjemsøgt? Hvis han blev det, ville han være over alle bjerge.
Betjentene prøver at finde frem til den eksorcist, Margaret talte om.
Vi havde for- og efternavn, men vi fandt aldrig lægen.
Fem dage efter Ron er forsvundet, finder politiet hans bil.
Den blev fundet en p-plads ved herreklubben Crazy Horse Too.
Den var beskidt og dækket af mudder og regn.
Alle sagde, at Ron aldrig ville have tilladt, at den så sådan ud.
De finder arbejdsmapper i hans bil-
- og støvede skoaftryk.
Det blev anmeldt til politiet-
- af en bartender på Crazy Horse Too-
- som tilfældigvis-
- var en fyret betjent ved navn Joe Blasko.
Han blev knyttet til mafiamedlemmet, Tony "The Ant" Spilotro.
Nu handler sagen pludselig også om mafiaen.
Var Ron Rudin blevet gjort tavs af mafiaen?
Se nu, hvem vi har der. To ærede, retskafne panserbasser.
Dig kender jeg. Dig kender jeg ikke rigtig.
Vi måtte se på, at Rons bil blev fundet på en p-plads-
- ved en topløs bar ejet af mafiaen.
Vil I sige tak for, at jeg fandt bilen?
Eller vil borgmesteren overrække mig en anerkendelse?
Joe Blasko, som havde været drabsbetjent-
- blev fyret, fordi han samtidig arbejdede for en stor gangster.
- Hvordan fandt du den, Joe? - Den var jo meget beskidt.
- I ved, hvordan jeg har det med det. - Hvornår dukkede den op?
For en uges tid siden. Den holdt på min plads. Ingen holder på min plads.
Jeg har stadig min gode politinæse.
Lige nu siger den mig, at I overhovedet ikke tror på mig.
Jo, du er sådan en hæderlig mand. Vi ses igen.
Tak, de damer. Sig til borgmesteren, at tirsdage ikke passer mig.
I Rons bil finder de støvede skoaftryk-
- ammunition fra hans våbensamling-
- og noget, der ligner blodspor.
CSI sender prøver til laboratoriet, mens betjentene ser nærmere på-
- hvorfor Rons bil har holdt foran en stripklub.
- Er den bare dukket op der? - Du ved jo, hvordan den type er.
- Hvad tror du? - Hvad jeg tror?
Der er budt 125 af manden med hatten. Der er budt 150.
Ron købte mange huse på tvang.
Første, anden, tredje. Solgt til 175.
Solgt til nummer 69.
Han er god til det, så en vis person bemærker det.
Så holder vi frokost.
- Mr Rudin, jeg er Tony Spilotro. - Jeg ved godt, hvem du er.
- Jeg beundrer en dygtig mand. - Jeg kigger mig godt for.
Lad være med det efter frokost. Vi skulle nødigt få en budkrig.
Helt i orden.
- Så Ron trækker sig. - Tredje og sidste gang.
Solgt til nummer 13. Tredje og sidste gang. Solgt til nummer...
Han er vant til at få sin vilje. Det føles, som om de stjæler fra ham.
Han sætter foden ned.
Jeg byder på den. Nu er I advaret.
- Det vil jeg fraråde dig. - Skrid med dig, din tumpe.
Det ligger ikke til Ron at bøje sig for nogen.
Der er budt 200.000. 225.000.
225. 250.000. Der er budt 250.000.
275. 275.000. Første...
...anden og tredje gang.
Solgt for 275.000 til nummer 69.
275.000 dollars. Tak.
Du hører fra mig.
Hvis han holder lav profil, falder Tony måske ned. Mandag er han i byen.
- Hænderne på rattet, bassemand. - Slap af.
Jeg plaffer din hjerne ud over instrumentbrættet. Luk den dør!
- Jeg lukker den nu. - Prøv at virke lidt kvikkere.
Jeg har fundet dine våben i bilen. Du har garanteret flere på dig.
De kører ud i ørkenen, han dræber ham og kører tilbage til stripklubben.
Sådan. Hvad skal jeg gøre ved bilen?
Lad den stå. Vi kontakter politiet om nogle dage.
Og det gjorde de.
Fem dage efter Rons forsvinden, bliver bilen fundet af Joseph Blasko-
- en fyret drabsbetjent fra Vegas med forbindelser til mafiaen.
Nu skal betjentene fortælle Margaret, at bilen er blevet fundet.
- Vi har fundet Rons bil. - Hvor?
- Bag en stripklub. - Ejet af nogle skumle typer.
- Gud, nej! - Har han nævnt en Tony Spilotro?
- Eller Joe Blasko? - Nej.
Beklager, men kan han have haft en affære med en kvinde i klubben?
Nej, ikke min Ron.
Næste dag har teknikerne undersøgt Rons bil.
- Den her er kommet. - Tak. Det er rapporten.
- Herligt. - Pokkers! De kunne ikke bruge blodet.
- Laver du gas? - Vi har ingenting.
Der var kun få tekniske beviser. Almindeligt mudder.
Blodet på sikkerhedsselen var for ødelagt. Vi fik ikke noget ud af det.
Alle beviserne fra bilen blev analyseret og gav ingen spor.
De næste par uger kommer betjentene ingen vegne.
Men i januar 1995, en måned efter Rons forsvinden-
- opdager fiskere i Lake Mohave 110 km fra Las Vegas noget rystende.
Tre fiskere var på vej tilbage til deres bil.
De brugte en lommelygte for at kunne se stien.
De gik op ad en kløft, og så lyste lygten på et menneskekranie.
Det var et gerningssted. De så forkullede ligdele-
- i noget, der lignede et kuffert.
De fandt kraniet i nærheden, men ikke på selve liget.
Der var fire skudhuller i kraniet.
Tæt på området, hvor liget var brændt, lå der et guldarmbånd-
- med diamanter i form af navnet Ron.
Efterforskerne sender ligdelene til retsmedicineren.
Kraniet var ikke beskadiget-
- og tænder og kæbe var stadig intakte.
Tandjournaler bekræftede, at det var Ron Rudin.
Nu skal betjentene overlevere nyheden til Margaret.
Javel...
Det gør mig ondt, men det er bekræftet, at det er Ron.
- Åh, gud. Nej! - Jo, desværre. Det gør mig ondt.
Nej...!
Nogen havde taget Ron Rudin på 100 kg-
- halshugget ham, lagt ham i en kuffert, slæbt ham ud i ørkenen-
- og sat ild til ham.
Da det kommer i nyhederne, ringer folk igen ind med tips.
Få dage senere beder en ung mand om at tale med betjentene.
- En Augustine vil tale med jer. - Sid ned. Hvad kan vi hjælpe med?
Jeg arbejder med rengøring-
- og jeg har måske rengjort et mordgerningssted.
- Hvad? - I hvis hus?
- Margaret Rudins. - Skær tæppet op og smid det ud.
Fjern sengetøjet og smid det ud. Bare smid det hele ud.
- Sengen, madrassen og det hele. - Er du sikker på det?
Ja. Jeg vil forvandle rummet til en lækker kaffebar.
En kaffebar midt i huset?
Bare vent og se. Kom så i gang.
Det er jo latterligt.
Han trak gulvtæppet af, og det stank. Der var en mørk plet på det.
Han kunne lugte, at det var blod.
Han kigger op over Margaret og Rons seng-
- og ser portrættet af Margaret Rudin.
Der er pletter på det, og det ligner blod.
- Kan du huske, hvor du smed det ud? - Jeg kan tage jer med derhen.
Han tager betjentene med ud til et øde sted.
Topmadrassen er væk, men boksmadrassen er der stadig.
Politiet beslaglægger den, undersøger den og finder blod på den.
Problemet er, at de ikke har en blodprøve fra Ron til sammenligning.
Ron er helt brændt op. Der er kun knogler tilbage.
Politiet kontakter statsadvokaten.
Vi mener, Rons hoved blev skåret af. Hans lig blev brændt i en kuffert.
Som det fremgår, tror vi, det er en antik kuffert.
Den er nok fra Margarets antikvitetsbutik.
Der er blod på sengen.
Han blev brændt, så vi vil undersøge huset for blod.
Vi skal have ransagningskendelser til huset og butikken.
Godt. Få det til at ske.
- Ja? - Vi har en ransagningskendelse.
Vi har en ransagningskendelse. Bliv der. Du bliver hos hende.
Læs den igennem.
Hallo? Åh, gud!
Skriv alt det ned, de tager. Og jeg mener alt.
- Hvad så, Joe? - Her er masser af blod.
Der er noget på billedet, loftet og bag sengen.
Kom så.
Det er en heksejagt! I finder ikke noget!
I burde anholde Rons fætter og hans familie. De har alle pengene.
Selvom Margaret er mistænkt, går hun stadig efter pengene.
Ron er 10-11 millioner dollar værd-
- og hun går rettens vej og kæmper mod bobestyrerne-
- for at få fingre i Ron Rudins formue.
Næste dag får betjentene besøg af Rons fætter.
- Nick Rudin er her. - Send ham ind.
- Tak. - Sid ned.
Jeg må sige, at min fætter var fremsynet.
- Hvad stod der i testamentet? - I tilfælde af han blev myrdet...
Så skulle alle i testamentet efterforskes.
Her er en kopi af testamentet.
- Er Margaret nævnt? - Ja.
- Hvordan reagerede hun? - Iskoldt.
Da vi talte med advokaten, der havde udfærdiget testamentet-
- forklarede han, at Ron især tænkte på Margaret.
Hvis han blev myrdet, skulle det efterforskes.
Han troede, at Margaret ville myrde ham.
- Vi tales sikkert ved. - Tak.
Mange tak.
- Hold da op. - Nemlig.
- Det er hende. - Hun har ikke gjort det alene.
- Enig. Hvem har så hjulpet hende? - Vi overvåger og aflytter hende.
- Hvem pokker er han? - Han bringer næppe mad ud.
De kysser.
Ufatteligt.
- Hvad er der i posen? - Vi stopper ham.
Han boede i Las Vegas og mente, at han var damernes mand-
- og han kom i samme klub som Margaret.
- Mr Torelli. - Bare kald mig Antonio.
- Hvad laver du så? - Sælger salvelsesolier.
- Også til Margaret Rudin? - Vi er venner og mødtes i kirken.
- En ven fra kirken? - Du fjernede dit tøj fra hendes hus.
De finder ud af, at kort før Ron forsvinder-
- lejer han en stor varebil.
Du har kørt 480 km i den siden da.
Det kunne nemt være fra Vegas til Lake Mohave, hvor liget blev fundet.
- Jeg skulle til L.A. og glemte noget. - Hvad glemte du? Hans hoved?
Han indrømmede, at han arbejdede for hende, men de havde ikke et forhold.
Du bliver buret inde for det her.
- Jeg vil have en advokat. - Det skal du nok få.
Han blev venner med hende og hjalp hende med hendes computere.
De var kun venner.
Men det viser sig, at de var mere end det.
Hej. Donna Robinson, Margaret Rudins søster, er her.
- Hun er i lokale to. - Tak. Når det regner på præsten...
Margarets søster, Donna, sladrer om hende og fortæller-
- at hun ved mere, end hun har sagt.
- Mrs Robinson, hvad vil De? - Jeg ved godt, hun er min søster.
- Men der er noget, I skal vide. - Hvad er det?
Min søster aflyttede Rons kontor. Hun vidste, at han var utro.
Helt ærligt...
- Han har en anden. Prøv selv at høre. - Det vil jeg helst ikke.
Lyt nu!
- Forlad ham nu bare. - Helt ærligt.
Jeg er blevet skilt fire gange, og ingen af gangene har jeg fået noget.
- Tror du, hun myrdede ham? - Det må I ikke spørge mig om.
De får endnu et gennembrud, da dykkere finder en pistol i Lake Mead-
- 65 km uden for Las Vegas.
De fik et opkald fra en dykker, der havde fundet en pistol.
Politiet renser den, laver ballistiske prøver og affyrer den.
Den matcher kuglen, der sad i Rons hoved.
Ron Rudin blev skudt med sin egen pistol.
Alt begyndte at falde på plads, sagen fik nyt liv-
- og vi fik masser af nye beviser.
Det kører ikke kun for betjentene.
Nu har politiet beviser nok til en retssag mod Margaret Rudin.
De præsenterer dem for advokaten.
Advokaten fremsætter en anklage om overlagt drab mod hende.
Da betjentene vil anholde hende, er hun forsvundet.
Det er april 1997, og Margaret Rudin er på flugt.
Jagten blev indledt, og hun var som sunket i jorden.
Politiet er frustrerede over, at hun er forsvundet-
- fordi det har taget så lang tid at skaffe beviserne.
Politiet kontakter pressen og tv-stationer.
De taler om hende i et tv-program, der omhandler hendes forsvinden.
Programmet er landsdækkende.
De fik opkald fra hele landet, men de fandt aldrig Margaret.
Margaret er på flugt. Først bor hun på et lurvet motel i Arizona.
Da hun bliver afsløret, flygter hun til Mexico-
- hvor hun møder en pensioneret brandmand.
- Hvad har ført dig hertil? - Du vil tro, at det er løgn.
Fortæl. Jeg hedder Chuck Hammer. Må jeg sætte mig?
- Jeg hedder Lea Brown. - Hvad drikker du, Lea?
- En mint julep. - En mint julep og en bourbon.
Chuck beder Margaret om at flytte sammen med ham i Boston.
Lige da vi troede, vi måtte henlægge sagen...
Nogen ser "America's Most Wanted" og genkender Margaret Rudin.
Vi ringede til politiet i Boston og gav dem navnet på ham.
Jeg leverer bare pizzaer. Jeg har ikke gjort noget.
De overvågede hendes hus, og så kom der et pizzabud.
De overtalte ham til at lade en af betjentene tage hans T-shirt på-
- og levere pizzaen.
De tænkte hurtigt.
Politiet finder Margaret Rudin.
Hun spørger betjenten, om det handler om Las Vegas.
Så blev Margaret pågrebet.
Det føltes som en enorm lettelse-
- for det var jo en uendelig historie.
Jeg var rystet over den måde, hun havde behandlet ham og liget på-
- ved at lægge det i kufferten.
Det var en meget barsk dag. Det knuste mit hjerte-
- at de havde behandlet ham så afskyeligt.
De lagde kufferten ved vandet og satte ild til den-
- så der ikke ville være rester af hverken ham eller kufferten.
Lige da de gik derfra, begyndte det at regne.
Kufferten lå i en kløft, og vandet øsede ned-
- og kvalte ilden.
Så der var mange retsmedicinske beviser-
- som ikke blev ødelagt.
Politiet finder udstyr til, hvordan man er på flugt.
Bøger om, hvordan man skaffer falsk id og parykker i flere farver.
Hun var skam ikke dum. Hun gav indtryk af at være blid og uskyldig-
- men jeg skal love for, at hendes ondskab kom for en dag.
Hun var dygtig til at skjule sit sande jeg i lang tid.
Hun havde lavet stygge ting før.
Hun var gift med en anden og havde heste.
Hun havde en skøn stald og ville have en hest mere-
- men det var der ikke råd til.
Så hun brændte laden og hestene ned-
- så hun fik forsikringssummen.
I et andet tilfælde var hun gift med en anden mand-
- og bad ham om penge.
Han ville skaffe dem senere, men det lykkedes ikke.
Næste dag kom barnet hjem fra skole-
- og så lå liget af hendes hund i den ene ende af poolen-
- og hundens hoved lå i den anden ende.
Kun Margaret havde været hjemme.
Hun havde været gift med rigmænd-
- og når de blev skilt, fik hun aldrig ret mange penge ud af det.
Hun var lidt bitter, og vi fik at vide, at hendes mål var-
- at tage til Vegas og finde en rig mand.
Sådan ville hun tilbringe resten af sit liv.
Hun var vild med antikviteter-
- og ville have en stor og berømt butik i Vegas.
Hun havde altid giftet sig med rigmænd.
Hun mødte jo Ron i kirken.
Men hun vidste nok, hvem han var og gik direkte efter ham.
Margaret skal snart for retten, og statsadvokaten har travlt.
Sagen er bygget på indicier.
De har stadig hverken øjenvidner eller fingeraftryk.
Der går seks år.
Men i 2001 bliver Margaret anklaget for telefonaflytning og drab.
Antonio Torelli samarbejder med statsadvokaten og får immunitet.
Margarets søster indvilliger i at vidne.
Jeg var sammen med Margaret, da hun købte aflytningsudstyret.
Beviserne på aflytning kom fra hendes søster, der vidnede imod hende.
Jeg sagde, hun skulle lade være. Hun blev skør.
Jeg var bekymret for juryen. Jeg kendte intet til retssager.
Jeg kunne ikke aflæse juryen.
Ron Rudin elskede kvinder. Måske i for høj grad.
Alle hans koner prøvede at forandre ham. Men det kunne de ikke.
De forlod ham alle sammen, undtagen den grådige Margaret-
- som i stedet for at forlade ham valgte at myrde ham.
Først aflytter hun Rons kontor. I stedet for at konfrontere ham-
- synker hun ned på hans niveau og har selv en affære.
Han kommer først i morgen.
Så får hun en idé.
Livet ville være så skønt med Rons millioner, men uden Ron.
Hun skyder Ron fem gange med hans egen pistol...
Hans hoved bliver hugget af og det og kroppen-
- bliver stoppet i en af hendes antikke kufferter.
Så tager de det med ud i ørkenen og sætter ild til det.
Ron burde skamme sig over sin utroskab.
Men han burde ikke være blevet skudt, lemlæstet og brændt af som affald.
For det iskolde mord på sin femte ægtemand-
- fortjener Margaret Rudin at blive spærret inde på livstid.
Juryen var kun væk i kort tid.
Anklagede bedes rejse sig.
Vil formanden rejse sig?
- Er juryen nået til en afgørelse? - Ja.
Hvad er jeres kendelse?
- Skyldig. - Nej! Jeg er uskyldig.
De bliver fængslet under strafudmålingen. Før hende ud.
Nej, nej!
Margaret dømmes for drab og aflytning.
Hun idømmes 20 års fængsel.
Jeg var lykkelig, da de dømte hende skyldig.
Hun siger, at dem, der fik hans penge, lagde en fælde for hende.
Det var hendes sidste forsvar.
Jeg er skuffet over, at vi ikke kunne sigte hendes medskyldige.
Men vi fik fat i den vigtigste, og retfærdigheden skete fyldest.
Ingen ved, hvorfor Ron blev hos Margaret, da han fattede mistanke.
Der var utroskab og komplotter. Den, der lever ved sværdet, dør ved det.
Det var sådan, det gik stakkels Ron Rudin.